கேள்வி: மேஜர் ஓக் - விபரம் பற்றி நீங்கள் என்ன அறிந்துள்ளீர்கள்?
பதில்: மேஜர் ஓக் Quercus Robur என்ற வகையைச் சேர்ந்த மரமாகும். தமிழில் சிந்தூர மரம் என அழைக்கப்படுகிறது. மேஜர் ஓக் சுமார் 800 ஆண்டுகள் பழமை வாய்ந்தது எனக் கணக்கிடப்பட்டுள்ளது. மரத்தின் அடிப்பாகம் 33 அடி (10 மீட்டர்) சுற்றளவு கொண்டது. கிளைகள் 92 அடி (28 மீட்டர்) வரை விரிந்து பரந்துள்ளன. மரத்தின் அடிப்பாகம் கோறையாக, உள்ளே ஒரு அறை போல இருக்கிறது.
கேள்வி: மேஜர் ஓக் - வரலாறு குறித்து விரிவாக சொல்லுங்கள்.
பதில்: 18ஆம் நூற்றாண்டில் இந்த மரம் காக்பென் மரம் (Cockpen tree) என அழைக்கப்பட்டது. அக்காலத்தில் காக் ஃபைட் (சேவல் சண்டை) பெருமளவில் நடந்தது. சேவல்களை அடைத்துவைக்க இந்த மரத்தின் கோறை பயன்படுத்தப் பட்டதால் அப்பெயர் ஏற்பட்டது. பின்னர், சேவல் சண்டைகள் தடை செய்யப்பட்டபின் இராணி மரம் என அழைக்கப்பட்டது. 1790 ஆம் ஆண்டில் மேஜர் ஹேமன் றூக் (Major Hayman Rooke) என்பவர் தனது ''பழம் பெருமை வாய்ந்தவை'' (Antiques) புத்தகத்தில் இந்த ஓக் மரத்தையும் சேர்த்ததனால் மேஜரின் ஓக் (Major's Oak) என அழைக்கப்பட்டு ஈற்றில் மேஜர் ஓக் என்றாகியது.
கேள்வி: மேஜர் ஓக் - இன்றைய நிலை பற்றி நீங்கள் என்ன அறிந்துள்ளீர்கள்?
பதில்: இந்த மரம் மிகவும் பிரபலமடைந்துவிட்டதால் 1908 ஆம் ஆண்டிலிருந்து இந்த மரம் முறையாகப் பராமரிக்கப்பட்டு வருகிறது. எட்வர்ட் அரசர் காலத்தில் உலோகச் சங்கிலிகளால் கிளைகள் பிணைக்கப்பட்டும் அடிமரத்தை ஈயத்தகடுகளால் சுற்றியும் பாதுகாத்தனர். 1970 களின் பிற்பகுதியில் அவற்றை நீக்கிவிட்டு பாரிய மரக் குற்றிகளால் பாரமான கிளைகளைத் தாங்கச் செய்தனர். தற்போது மரக் குற்றிகள் எடுக்கப்பட்டு அவற்றிற்குப் பதிலாக மெல்லிய உருக்கு கம்பங்கள் கிளைகளைத் தாங்குகின்றன. காலத்துக்குக் காலம் பராமரிப்பு வேலைகள் நடக்கின்றன.